
ΝΟΜΟΣ ΥΠ' ΑΡΙΘ. 1828 

Τροποποίηση των διατάξεων δευτεροβάθμιας τοπικής αυτοδιοί¬ 
κησης ν.1622/1986 και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Η παράγραφος 3 του άρθρου 20 του ν. 1622/1986 αντικα¬ 
θίσταται και προστίθενται στο άρθρο αυτό παράγραφοι 4,5 και 6 
ως εξής: 

«3. Με προεδρικό διάταγμα, που εκδίδεται, εφάπαξ για κάθε 
νομό, με πρόταση των Υπουργών Προεδρίας της Κυβέρνησης, 
Εσωτερικών, Εθνικής Οικονομίας και Περιβάλλοντος, Χωροτα¬ 
ξίας και Δημόσιων Έργων, μπορεί να καθορίζονται νομοί με πε¬ 
ρισσότερες από μία νομαρχιακές αυτοδιοικήσεις. Με το ίδιο διά¬ 
ταγμα ορίζεται ο αριθμός, η περιφέρεια,\η έδρα και η ονομασία 
αυτών των νομαρχιακών αυτοδιοικήσεων^ 

4. Ειδικά για τους νομούς που έχουν νησιά (όπως π.χ. της Δω- 
δεκανήσου, της Σάμου, της Αττικής για τα Κύθηρα, της Καβά¬ 
λας για τη Θάσο) συγκροτείται, με απόφαση του Υπουργού Εσω¬ 
τερικών, επιτροπή με συμμετοχή των κομμάτων της Βουλής, ει¬ 
δικών επιστημόνων και εκπροσώπων της τοπικής αυτοδιοίκησης 
των νομών αυτών. Έργο της επιτροπής είναι η μελέτη και υπο-, 
βολή πρότασης είτε για σύσταση περισσότερων της μίας νομαρ¬ 
χιακών αυτοδιοικήσεων στους νομούς αυτούς, είτε για τη δη¬ 
μιουργία στην κατά τον παρόντα νόμο συνιστώμενη νομαρχιακή 
αυτοδιοίκηση νομαρχιακών διαμερισμάτων. Η μελέτη και πρό¬ 
ταση για τη δημιουργία περισσότερων της μίας νομαρχιακών αυ¬ 
τοδιοικήσεων στους ανωτέρω νομούς υποβάλλεται στον Υπουργό 
Εσωτερικών για την έκδοση του προεδρικού διατάγματος του τε¬ 
λευταίου εδαφίου της παραγράφου αυτής. Η μελέτη και πρόταση 
για τη δημιουργία νομαρχιακών διαμερισμάτων σε νομαρχιακή 
αυτοδιοίκηση υποβάλλεται στο οικείο νομαρχιακό συμβούλιο, το 
οποίο με απόφασή του προτείνει τη σύσταση νομαρχιακών διαμε¬ 
ρισμάτων. Για τη σύσταση των νομαρχιακών διαμερισμάτων εκ- 
δίδεται προεδρικό διάταγμα με πρόταση του Υπουργού Εσωτερι¬ 
κών ύστερα από σύμφωνη γνώμη του νομαρχιακού συμβου¬ 
λίου. 

Θέματα που αφορούν την ανάδειξη των οργάνων των νομαρ¬ 
χιακών διαμερισμάτων, τον τρόπο εκλογής τους, την οργάνωσή 
τους, το προσωπικό τους, τους πόρους τους, τις αρμοδιότητές 
τους, τη διοίκηση, διαχείριση και λειτουργία τους, ως και κάθε 
άλλη λεπτομέρεια, καθορίζονται με προεδρικό διάταγμα, που εκ- 
δίδεται με πρόταση του Υπουργού Εσωτερικών. 

Το προεδρικό διάταγμα της παραγράφου 3 για τους νομούς 
που έχουν νησιά εκδίδεται τρεις τουλάχιστον μήνες πριν από τη 


διεξαγωγή των πρώτων εκλογών για την ανάδειξη των νομαρ¬ 
χιακών συμβουλίων. 

5. Στους νομούς Αττικής, Θεσσαλονίκης, Έβρου, Λέσβου και 
Κυκλάδων συνιστώνται νομαρχιακές αυτοδιοικήσεις, ως εξής: 

α) Στο νομό Αττικής συνιστώνται οι νομαρχιακές αυτοδιοική¬ 
σεις Αθηνών, Πειραιώς, Ανατολικής Αττικής και Δυτικής Αττι¬ 
κής. 

Η περιφέρεια των νομαρχιακών αυτοδιοικήσεων Αθηνών, Πει¬ 
ραιώς, Ανατολικής Αττικής και Δυτικής Αττικής είναι η ίδια με 
αυτήν των αντίστοιχων νομαρχιών του Νομού Αττικής. 

β) Στο'νομό Θεσσαλονίκης συνιστώνταΐ'δύο νομαρχιακές αυ¬ 
τοδιοικήσεις. 

γ) Στο νομό Έβρου συνιστώνται οι νομαρχιακές αυτοδιοική¬ 
σεις Νοτίου Έβρου και Βορείου Έβρου. · 

δ) Στο Νομό Λέσβου συνιστώνται οι νομαρχιακές αυτοδιοική¬ 
σεις Λέσβου και Λήμνου. 

Η περιφέρεια της νομαρχιακής αυτοδιοίκησης Λέσβου περι¬ 
λαμβάνει τις επαρχίες Μηθύμνης, Μυτιλήνης και Πλωμαρίου και 
η περιφέρεια της νομαρχιακής αυτοδιοίκησης Λήμνου περιλαμ¬ 
βάνει την επαρχία Λήμνου. 

ε) Στο νομό Κυκλάδων συνιστώνται οι νομαρχιακές αυτοδιοι¬ 
κήσεις Σύρου, Νάξου, Άνδρου, Θήρας και Μήλου. 

Η περιφέρεια της νομαρχιακής αυτοδιοίκησης Σύρου περιλαμ¬ 
βάνει τις επαρχίες Σύρου, Πάρου, Τήνου και Κέας. 

Η περιφέρεια της νομαρχιακής αυτοδιοίκησης Νάξου περιλαμ¬ 
βάνει την επαρχία Νάξου. 

Η περιφέρεια της νομαρχιακής αυτοδιοίκησης Άνδρου περι¬ 
λαμβάνει την επαρχία Άνδρου. 

Η περιφέρεια της νομαρχιακής αυτοδιοίκησης Θήρας περιλαμ¬ 
βάνει την επαρχία Θήρας και η περιφέρεια της νομαρχιακής αυ¬ 
τοδιοίκησης Μήλου περιλαμβάνει την επαρχία Μήλου. 

Με προεδρικό διάταγμα, που εκδίδεται εντός διμήνου από τη 
δημοσίευση του παρόντος νόμου, με πρόταση του Υπουργού 
Εσωτερικών συνιστάται συντονιστικό όργανο με έδρα την Ερμού- 
πολη. 

Με το αυτό προεδρικό διάταγμα μπορεί να συσταθούν νομαρ¬ 
χιακές αυτοδιοικήσεις και στις επαρχίες Πάρου, Τήνου και Κέας. 

Για την έκδοση του προεδρικού διατάγματος γνωμοδοτεί η 
επιτροπή της παραγράφου 4 του άρθρου αυτού. 

στ) Συνιστώνται στο νομό Λάρισας δύο νομαρχιακές αυτοδιοι¬ 
κήσεις Λάρισας και Ελασσόνας. Η Λάρισα περιλαμβάνει όλες τις 
επαρχίες πλην τής επαρχίας Ελασσόνας. Η αυτοδιοίκηση Ελασ¬ 
σόνας περιλαμβάνει την επαρχίαΈλασσόνας. 

6. Η έδρα καθεμιάς των παραπάνω νομαρχιακών αυτοδιοική¬ 
σεων καθώς και η περιφέρεια και η ονομασία αυτών, σε όσες περι¬ 
πτώσεις δεν ορίζεται με τον παρόντα νόμο, καθορίζονται με προε¬ 
δρικό διάταγμα, που εκδίδεται εφάπαξ, τουλάχιστον τρεις μήνες 
πριν τη διεξαγωγή των πρώτων εκλογών για την ανάδειξη των 

νομαρχιακών συμβουλίων, με πρόταση των Υπουργών Προε¬ 
δρίας της Κυβέρνησης, Εσωτερικών, Εθνικής Οικονομίας και 
Περιβάλλοντος, Χωροταξίας και Δημόσιων Έργων». 

Όλες οι προθεσμίες του παρόντος νόμου για την έκδοση προε¬ 
δρικών διαταγμάτο,ιν και.υπουργικών αποφάσεων δεν είναι ανα¬ 
τρεπτικές. 

2. Οι παράγραφοι 4 και 5 του άρθρου 24 του ν. 1622/1986 
αντικαθίστανται ως εξής: 

«4. Το νομαρχιακό συμβούλιο αποτελείται α) από τα μέλη που 
εκλέγονται με άμεση, καθολική και μυστική ψηφοφορία και β) 
από αιρετούς αντιπροσώπους των οργανώσεων και φορέων της 
παρ. 5, εφ' όσον οι οργανώσεις και φορείς αυτοί έχουν έδρα στην 
περιφέρεια της νομαρχιακής αυτοδιοίκησης. 

Εάν διαπιστωθεί με πράξη του νομάρχη ότι μία ή περισσότερες 
από τις οργανώσεις ή τους φορείς της παρ. 5 δεν έχουν έδρα στην 
περιφέρεια της νομαρχιακής αυτοδιοίκησης, τότε αυξάνεται σε 
ίσο αριθμό ο αριθμός των συμβούλων της περιπτώσεως (α), που 
εκλέγονται με άμεση, καθολική και μυστική ψηφοφορία. 

5. Οι οργανώσεις και φορείς που εκλέγουν αντιπρόσωπο στο 
νομαρχιακό συμβούλιο είναι οι εξής: 

α) Τα επιμελητήρια των παραγωγικών τάξεων 

β) Οι ενώσεις γεωργικών συνεταιρισμών 

γ) Τα εργατικά κέντρα και 

δ) Το τεχνικό επιμελητήριο στις νομαρχιακές αυτοδιοικήσεις 
όπου έχουν έδρα τα περιφερειακά τμήματά του και η διοικούσα 
επιτροπή του». 

3. Η παράγραφος 6 του άρθρου 24 του ν. 1622/1986 αντι¬ 
καθίσταται ως εξής: 

«6. Οι οργανώσεις και φορείς καθεμιάς περίπτωσης της παρα¬ 
γράφου 5 εκλέγουν μόνο έναν αντιπρόσωπο». 

4. Οι παράγραφοι 1, 2, 3 και 5 του άρθρου 27 του ν. 1622/ 
1986 αντικαθίστανται ως εξής: 

«1. Δεν μπορούν να εκλεγούν ή να είναι μέλη του νομαρχιακού 
συμβουλίου οι βουλευτές, οι δικαστικοί λειτουργοί, οι υπάλληλοι 
της νομαρχιακής αυτοδιοίκησης στις νομαρχιακές αυτοδιοικήσεις 
όπου υπηρετούν και όσοι υπηρετούν στις ένοπλες δυνάμεις και στα 
σώματα ασφαλείας. 

Επιτρέπεται η υποβολή παράλληλης υποψηφιότητας από τα 
ίδια πρόσωπα για την ανάδειξη αιρετών μελών των οργάνων 
πρώτου και δεύτερου βαθμού τοπικής αυτοδιοίκησης. 

Οι δήμαρχοι, οι πρόεδροι κοινοτήτων, οι δημοτικοί ή κοινοτι¬ 
κοί σύμβουλοι, οι πάρεδροι συνοικισμών, οι σύμβουλοι των δημο¬ 
τικών διαμερισμάτων, οι πρόεδροι και τα μέλη των τοπικών συμ¬ 
βουλίων μπορούν να εκλεγούν μέλη του νομαρχιακού, συμβου¬ 
λίου. Οι δήμαρχοι και οι πρόεδροι κοινοτήτων δεν μπορούν να εί¬ 
ναι πρόεδροι του νομαρχιακού συμβουλίου ή μέλη της νομαρχια¬ 
κής επιτροπής. 

Οι υποψήφιοι δήμαρχοι και οι.υποψήφιοι πρόεδροι κοινοτήτων, 
που είναι υποψήφιοι και για το νομαρχιακό συμβούλιο, εφ’ όσον 
εκλεγούν δήμαρχοι ή πρόεδροι κοινοτήτων, δεν μπορούν να εκλε¬ 
γούν ως πρόεδροι του νομαρχιακού συμβουλίου ή μέλη της νο¬ 
μαρχιακής επιτροπής. 

2. Δεν μπορούν να εκλεγούν μέλη του νομαρχιακού συμβου¬ 
λίου όσοι συνδέονται με τη νομαρχιακή αυτοδιοίκηση με σύμ¬ 
βαση, της οποίας το οικονομικό αντικείμενο είναι ετήσιας αξίας 
άνω των πέντε εκατομμυρίων. Το κώλυμα και το ασυμβίβαστο 
αυτό ισχύει και για τα μέλη των διοικητικών συμβουλίων ανωνύ¬ 
μων εταιρειών, διαχειριστές, μετόχους και εταίρους προσωπικών 
εταιριών, που έχουν συμβληθεί με τη νομαρχιακή αυτοδιοίκηση, 
καθώς και για κοινοπρακτούντα πρόσωπα. Τα παραπάνω δεν 
ισχύουν για τα μέλη της διοίκησης των δημοτικών* ή κοινοτικών 
επιχειρήσεων του ν. 1416/1984. Αν η νομαρχιακή αυτοδιοί¬ 
κηση συμμετέχει με οποιονδήποτε τρόπο στην επιχείρηση που 
προβλέπει η σύμβαση, δεν υπάρχει κώλυμα εκλογιμότητας ή 
ασυμβίβαστο για τους αντιπροσώπους της νομαρχιακής αυτο¬ 
διοίκησης στην επιχείρηση αυτή. 

3. Για την εκλογή ως μέλους του νομαρχιακού συμβουλίου δι¬ 
κηγόρου ή καθηγητή των ανώτατων εκπαιδευτικών ιδρυμάτων, 


καθώς και των ανώτατων σχολών που υπάγονται στο Υπουργείο 
Εθνικής Άμυνας, εφαρμόζονται αναλόγως οι διατάξεις των πα¬ 
ραγράφων 3 και 4 του άρθρου 40 του π.δ. 323/89 (ΦΕΚ Α’ 
146). 

5. Τα μέλη του νομαρχιακού συμβουλίου, αν αποδεχτούν 
οποιαδήποτε από τα καθήκοντα ή τα έργα που αναφέρονται στο 
άρθρο αυτό ή εγγραφούν στα δημοτολόγια δήμου ή κοινότητας, 
που βρίσκεται στην περιφέρεια άλλης νομαρχιακής αυτοδιοίκη¬ 
σης, εκπίπτουν αυτοδικαίως από το αξίωμά τους». 

5. Το άρθρο 28 του ν. 1622/1986 αντικαθίσταται ως εξής: 

«Άρθρο 28 

1. Τα μέλη των νομαρχιακών συμβουλίων, των οποίων η 
εκλογή γίνεται με άμεση, καθολική και μυστική ψηφοφορία, 
εκλέγονται κατά συνδυασμούς. Υποψηφιότητες εκτός συνδυα¬ 
σμού δεν επιτρέπονται. Οι υποψήφιοι δεν μπορούν να μετέχουν σε 
περισσότερους από έναν συνδυασμούς. 

2. Ο αριθμός των υποψήφιων συμβούλων πρέπει να είναι του¬ 
λάχιστον ίσος με το συνολικό αριθμό των μελών του νομαρχιακού 
συμβουλίου της παρ. 2 του άρθρου 24 και δεν μπορεί να υπερβεί 
τον αριθμό αυτόν περισσότερο από 20%. Το κλάσμα δεν λαμβά- 
νεται υπόψη. 

3. Ο συνδυασμός καταρτίζεται με γραπτή δήλωση, την οποία 
υπογράφουν όλοι οι υποψήφιοι που τον αποτελούν. Στη δήλωση 
αυτήν οι υποψήφιοι αναγράφονται κατ’αλφαβητική σειρά επωνύ¬ 
μου. 

4. Υποψηφιότητα μπορούν να υποβάλλουν δημότες των δή¬ 
μων και κοινοτήτων που περιλαμβάνονται στα διοικητικά όρια 
της νομαρχιακής αυτοδιοίκησης. 

5. Στην δήλωση κάθε συνδυασμού επισυνάπτεται για κάθε 
υποψήφιο υπεύθυνη δήλωση, με την οποία δηλώνεται: 

α) το όνομα, επώνυμο, πατρώνυμο, ιδιότητα και η ακριβής 
διεύθυνση του υποψηφίου· 

β) ο Ο.Τ.Α. στου οποίου το μητρώο αρρένων ή το δημοτολόγιο 
είναι γραμμένος ο υποψήφιος· 

γ) το έτος και η ημερομηνία γέννησης - 

δ) ότι δεν έχει στερηθεί των πολιτικών του δικαιωμάτων ή ότι 
έληξε η πρόσκαιρη αποστέρηση των δικαιωμάτων αυτών ή θα 
έχει λήξει την ημέρα της εκλογής για την οποία θέτει υποψηφιό¬ 
τητα και ότι δεν υπέβαλε ούτε αποδέχθηκε πρόταση υποψηφιότη¬ 
τας σε άλλη νομαρχιακή αυτοδιοίκηση. 

6. Στη δήλωση της προηγούμενης παραγράφου προσαρτάται 
γραμμάτιο του δημόσιου ταμείου για κατάθεση χρηματικού πο¬ 
σού 50.000 δραχμών, το οποίο αποτελεί δημόσιο έσοδο. 

7. Η δήλωση επιδίδεται με δικαστικό επιμελητή, ύστερα από 
παραγγελία των προσώπων που την υποβάλλουν ή παραδίδεται 
με απόδειξη στο γραμματέα της διοικητικής επιτροπής του άρ¬ 
θρου 48 του π.δ. 323/1989, είκοσι τουλάχιστο μέρες πριν από 
την ψηφοφορία, από έναν από τους υποψηφίους που περιλαμβάνε¬ 
ται σ’ αυτή. 

Μετά τή λήξη της εικοσαήμερης προθεσμίας, που απαιτείται 
για την επίδοση ή την παράδοση στη διοικητική επιτροπή, καμία 
μεταβολή της δηλώσεως δεν επιτρέπεται, εκτός από την περί¬ 
πτωση της παραγράφου 11. 

8. Στη δήλωση μπορεί να ορίζεται όνομα και έμβλημα του συν¬ 
δυασμού. Απαγορεύεται να ορίζεται ή να χρησιμοποιείται ως 
όνομα ή ως έμβλημα σύμβολο θρησκευτικής λατρείας ή σημαία ή 
άλλο παρόμοιο σύμβολο κράτους ή σημείο ιδιαίτερης ευλάβειας, 
στέμμα, όνΟμα' ή έμβλημα πολιτικής οργανώσεως, φωτογραφία 
προσώπου που περιλαμβάνεται στο συνδυασμό και κάθε έμβλημα 
κράτους που ίσχυε παλαιότερα ή ισχύει ακόμη. Αν γίνουν περισ¬ 
σότερες δηλώσεις με το ίδιο όνομα ή έμβλημα, δικαίωμα χρή- 
σεως έχει όποιος το έχει δηλώσει πρώτος. Αν γίνει παράβαση 
των διατάξεων αυτής της παραγράφου και η παράβαση βεβαιω¬ 
θεί από τη διοικητική επιτροπή, η δήλωση είναι απαράδεκτη. 

9. Αν δεν έχει τηρηθεί κάποια από τις διατυπώσεις ή δεν υπάρ¬ 
χει κάποια από τις προϋποθέσεις ή κάποιο από τα στοιχεία που 
προβλέπουν οι προηγούμενες παράγραφοι, η διοικητική επιτροπή 

του άρθρου 48 του π.δ. 323/1989 κηρύσσει τη δήλωση απαρά¬ 
δεκτη. 

10. Τη δέκατη πέμπτη μέρα πριν από την ψηφοφορία η διοικη¬ 
τική επιτροπή του άρθρου 48 του π.δ. 323/1989 αυακηρύσσει 
σε δημόσια συνεδρίαση τους συνδυασμούς που έχουν δηλωθεί 
έγκαιρα. Η διοικητική επιτροπή κοινοποιεί αμέσως στον νομάρχη 
τις σχετικές αποφάσεις. Ο νομάρχης στέλνει αμέσως σε κάθε νο¬ 
μαρχιακή αυτοδιοίκηση καθώς και σε όλους τους Ο.Τ.Α. του νο¬ 
μού πίνακα των συνδυασμών με τους υποψηφίους που έχουν ανα- 
κτ 1 Ρ υ χθεΐ. Στις πρώτες εκλογές για την ανάδειξη οργάνων της νο- 
μαρχιακης αυτοδιοίκησης αρκεί η αποστολή των πινάκων αυτών 
στους Ο.Τ.Α.. 


11. Αν ενα υποψήφιος σύμβουλος πεθάνει, επιτρέπεται να 
αντικατασταθεί με άλλον υποψήφιο ύστερα από δήλωση, που 
υποβάλλεται από την πλειοψηφία των υποψηφίων του συνδυα¬ 
σμού. Στη δήλωση επισυνάπτονται τα στοιχεία που ορίζει η παρ. 
5 του παρόντος άρθρου και η γραπτή αποδοχή του προτεινομέ- 
νου. Η διοικητική επιτροπή ανακηρύσσει αμέσως τον αντικατα¬ 
στάτη υποψήφιο. 

Συνδυασμός, που περιέχει αριθμό υποψήφιων συμβούλων μι¬ 
κρότερο από το όριο της παρ. 2 του παρόντος άρθρου, εξαιτίας 
θανάτου υποψηφίων του για τους οποίους δεν δηλώθηκε αντικα¬ 
τάσταση, μετέχει στην εκλογή. 

12. Κάθε συνδυασμός έχει δικαίωμα να διορίσει έναν αντιπρό¬ 
σωπο και έναν αναπληρωτή του σε κάθε εκλογικό τμήμα, με γρα¬ 
πτή δήλωση της πλειοψηφίας των υποψηφίων του συνδυα¬ 
σμού. 


Κάθε συνδυασμός έχει δικαίωμα να διορίζει πληρεξούσιο με 
συμβολαιογραφική δήλωση της πλειοψηφίας των υποψηφίων του 
συνδυασμού. Ο πληρεξούσιος ενεργεί για λογαριασμό του συνδυα¬ 
σμού ο,τιδήποτε μπορεί, σύμφωνα με το νόμο. 

Οι υποψήφιοι, οι αντιπρόσωποι των συνδυασμών και οι ανα¬ 
πληρωτές τους έχουν δικαίωμα να είναι παρόντες καθ’ όλη τη 
διάρκεια της διαδικασίας της εκλογής και να υποβάλλουν παρα¬ 
τηρήσεις και ενστάσεις. 


Δεν μπορούν να διοριστούν αντιπρόσωποι, αναπληρωτές ή 
πληρεξούσιοι συνδυασμών ο πρόεδρος και τα μέλη του νομαρχια¬ 
κού συμβουλίου, όσοι δεν έχουν το δικαίωμα να εκλέγουν, καθώς 
και όσοι δεν μπορούν να εκλεγούν σύμφωνα με τις παρ. 1 και 2 
του άρθρου 2 ι, εκτός αν παραιτηθούν από τη θέση τους πριν από 
την ημέρα της ανακήρυξης των συνδυασμών. 

13. Οι δήμαρχοι και οι πρόεδροι των κοινοτήτων κάθε νομαρ¬ 
χιακής αυτοδιοίκησης εκδίδουν και δημοσιεύουν σε όλες τις συ¬ 
νοικίες και τους συνοικισμούς των δήμων και τών κοινοτήτων, 
τρεις τουλάχιστο μερες πριν από την ψηφοφορία, πρόγραμμα που 
αναφέρει ακριβώς την ημέρα της ψηφοφορίας, τις ώρες που αρχί¬ 
ζει και τελειώνει, τον τόπο και το κατάστημα της ψηφοφορίας, 
τον αριθμό των εδρών και τους συνδυασμούς μαζί με τα ονόματα 
των υποψηφίων, που αποτελούν κάθε συνδυασμό, όπως αυτά εί¬ 
ναι γραμμένα στον πίνακα που έχει στείλει ο νομάρχης. 

14. ««τις προθεσμίες που ορίζει ο ν. 1622/1986 δεν υπολογί¬ 
ζεται η ημέρα της ψηφοφορίας. 

Η προθεσμία λήγει την 24.00 ώρα της τελευταίας ημέρας, 
έστω και αν είναι ημέρα αργίας». 

6. Στην παρ. 1 του άρθρου 29 του ν. 1622/1986 προστίθεται 
το εξής εδάφιο: 

«Οι διατάξεις του άρθρου 67 του π.δ.-265/1989 (ΦΕΚ Α' 
126) εφαρμόζονται αναλόγως και στις εκλογές των νομαρχια¬ 
κών συμβουλίων». 

7. Η παράγραφος 3 του άρθρου 29 του ν. 1622/1986 αντι¬ 
καθίσταται ως εξής: 


«3. Ο εκλογέας, στις νομαρχιακές αυτοδιοικήσεις με 27μελή 
νομαρχιακά συμβούλια, εκφράζει την προτίμησή του προς έναν 
υποψήφιο σημειώνοντας σταυρό παραπλεύρως προς το όνομά του 
στο ψηφοδέλτιο του συνδυασμού. Στις νομαρχιακές αυτοδιοική¬ 
σεις με 33μελή νομαρχιακά συμβούλια, ο εκλογέας μπορεί να εκ- 
φράσει την προτίμησή του υπέρ ενός ή υπέρ δύο υποψηφίων. Στις 
νομαρχιακές αυτοδιοικήσεις με 39μελή νομαρχιακά συμβούλια, 


ο εκλογέας μπορεί να εκφράσει την προτίμησή του υπέρ ενός, δύο 
ή υπέρ, τριών υποψηφίων. Στις νομαρχιακές αυτοδιοικήσεις με 
45μελή.και 5Ιμελή νομαρχιακά συμβούλια, ο εκλογέας μπορεί 
να εκφράσει την προτίμησή του υπέρ ενός, δύο, τριών ή τεσσάρων 
υποψηφίων». 

_ 8 · Οι παρ. 2 και 3 του άρθρου 31 του ν. 1622/1986 αντικα¬ 
θίστανται ως εξής: 

«2. Για το σκοπό αυτόν διαιρείται το σύνολο των έγκυρων ψη¬ 
φοδελτίων που έλαβαν όλοι οι συνδυασμοί με τον αριθμό των 
εδρών των αιρετών μελών της περιπτώσεως α’ της παραγράφου 
4 του άρθρου 24 του παρόντος νόμου. Το πηλίκο της διαίρεσης, 
από το οποίο παραλείπεται το κλάσμα, αποτελεί το εκλογικό μέ¬ 
τρο, με το οποίο διαιρείται η εκλογική δύναμη κάθε συνδυασμού. 
Κάθε συνδυασμός λαμβάνει τόσες έδρες, όσες φορές το εκλογικό 
μέτρο περιέχεται στην εκλογική του δύναμη. 

3. Οι έδρες, που τυχόν απομένουν αδιάθετες, διατίθενται στους 
συνδυασμούς ως εξής: 

Αθροίζονται τα αδιάθετα υπόλοιπα των έγκυρων ψηφοδελτίων 
των συνδυασμών και το άθροισμα αυτό διαιρείται με τον αριθμό 
των ακατανέμητων εδρών αυξημένο κατά ένα. Το πηλίκο της 
διαίρεσης παραλείποντας το κλάσμα αποτελεί το εκλογικό μέτρο 
της δεύτερης κατανομής. Στην δεύτερη κατανομή κάθε συνδυα- 
σμός δικαιούται να εκλέξει τόσους συμβούλους, όσες φορές το 
εκλογικό αυτό μέτρο περιέχεται στο αχρησιμοποίητο υπόλοιπο 
του συνδυασμού. 

Εάν το άθροισμα των ως άνω παραχωρούμενων στους συν¬ 
δυασμούς εδρών είναι μεγαλύτερο του αριθμού των προς κατα¬ 
νομή, κατά τη δεύτερη κατανομή, εδρών, η πλεονάζουσα έδρα 
αφαιρείται από το συνδυασμό που έχει το μικρότερο υπόλοιπο 
εκλογικής δύναμης. Σε περίπτωση ίσου αριθμού υπόλοιπων ψή¬ 
φων, ενεργείται κλήρωση και η έδρα αφαιρείται από το συνδυα¬ 
σμό που δεν ευνοήθηκε από την κλήρωση. Σε περίπτωση που η 
εκλογική δύναμη συνδυασμού είναι μικρότερη από το εκλογικό 
μέτρο της πρώτης κατανομής, ως αχρησιμοποίητη εκλογική δύ¬ 
ναμη, που.μεταφέρέται στη δεύτερη κατανομή, λογίζεται το σύ¬ 
νολο των. έγκυρων ψηφοδελτίων του συνδυασμού αυτού. 

Σέ περίπτωση πού, και μετά τη δεύτερη κατανομή, παραμεί¬ 
νουν αδιάθετες έδρες, 1 , αυτές παραχωρούνται ανά μία στους συν¬ 
δυασμούς που έχουν το μεγαλύτερο, κατά σειρά, αχρησιμοποίητο 
υπόλοιπο, εκλογικής δύναμης μετά τη δεύτερη κατανομή. Σε πε¬ 
ρίπτωση ίσου αριθμού υπόλοιπων ψήφων ενεργείται κλήρωση και 
η έδρα παραχωρείται στο συνδυασμό που ευνοήθηκε από την κλή¬ 
ρωση. Ως αχρησιμοποίητη εκλογική δύναμη στην προκειμένη πε¬ 
ρίπτωση νοείται και ολόκληρη η εκλογική δύναμη συνδυασμού, η 
οποία υπολείφθηκε του εκλογικού μέτρου, τόσο της πρώτης κα¬ 
τανομής, όσο και της δεύτερης». 

9. Η παρ. 4 του άρθρου 31 του ν. 1622/1986 αντικαθίσταται 
ως εξής: 

«4. Η κατανομή των εδρών γίνεται με απόφαση της διοικητι¬ 
κής επιτροπής του άρθρου 48 του π.δ. 323/1989». 

10. Η παρ. 5 του άρθρου 31 του ν. 1622/1986 αντικαθίστα¬ 
ται ως εξής: 

„ «5. Μετά το πέρας της διαλογής των ψήφων οι εφορευτικές 
επιτροπές διαβιβάζουν αντίγραφο της πράξης της παρ. 2 του άρ¬ 
θρου 86 του π.δ. 265/1989 στη διοικητική επιτροπή και στο νο- 
μάρχη. 

Σχετικά με τη διαβίβαση των εκλογικών σάκκων εφαρμόζο¬ 
νται αναλογικά οι διατάξεις των παρ. 1 και 2 του άρθρου 87 του 
π.δ. 265/1989. Όπου στις διατάξεις αυτές αναφέρεται «πρόε¬ 
δρος του αρμόδιου πρωτοδικείου» και «εισαγγελέας» νοείται ο 
πρόεδρος της διοικητικής επιτροπής και όπου αναφέρεται «πρω¬ 
τοδικείο» νοείται η διοικητική επιτροπή». 

11. Η παρ.■'ό-του άρθρου 31 του ν. 1622/1986 καταργείται 
και η παρ. 7 του ίδιου-άρθρου αντικαθίσταται ως εξής καταριθ¬ 
μείται ως παρ. 6: 

«6. Η ανακήρυξη των νομαρχιακών συμβούλων που εκλέγο¬ 
νται άμεσα γίνεται σε δημόσια συνεδρίαση από τη διοικητική επι¬ 
τροπή». 

12. Η παρ. 8 του άρθρου 31 του ν. 1622/1986 αριθμείται ως 
παρ. 7 και η παρ. 9 του ίδιου άρθρου αντικαθίσταται ως εξής και 
αριθμείται ως παρ. 8: 

«8. Οι υποψήφιοι που δεν εκλέγονται, σύμφωνα με τις διατά¬ 
ξεις του άρθρου αυτού, ανακηρύσσονται, με τη σειρά των ψήφων 
προτίμησης που έλαβαν, ως αναπληρωματικοί των εκλεγόμενων 
νομαρχιακών συμβούλων κάθε συνδυασμού. Σε περίπτωση ισο- 
ψηφίας μεταξύ υποψηφίων του ίδιου συνδυασμού, διενεργείται 
κλήρωση από τη διοικητική επιτροπή». 

13. Η παρ. ] 0 του άρθρου 31 του ν. 1622/1986 αριθμείται 
ως παρ. 9 και η παρ. 11 του ίδιου άρθρου καταργείται. 

14. Η παρ. 1 του άρθρου 37 του ν. 1622/1986 αντικαθίστα¬ 
ται ως ^ξής: 

«1. Το νομαρχιακό συμβούλιο μέσα σε δεκαπέντε ημέρες από 
την εγκατάστασή του εκλέγει τον πρόεδρο, τον αναπληρωτή του 
και τα μέλη της νομαρχιακής επιτροπής». 

15. Η παρ. 1 του άρθρου 60 του ν. 1622/1986 αντικαθίστα¬ 
ται ως εξής: 

«1. Οι πρώτες εκλογές για την ανάδειξη νομαρχιακών συμ¬ 
βουλίων θα διενεργηθούν ταυτόχρονα με τις αμέσως προσεχείς 
δημοτικές και κοινοτικές εκλογές της 14ης Οκτωβρίου 1990. 

Για τη διενέργεια των εκλογών αυτών δεν απαιτείται να γίνει 
ειδική προκήρυξη». 

16. Οι αρμόδιοι κατά περίπτωση υπουργοί υποχρεούνται να 
προτείνουν, το αργότερο μέσα σε δύο (2) μήνες από τη δημο¬ 
σίευση του παρόντος νόμου, την έκδοση των προεδρικών διαταγ¬ 
μάτων των άρθρων 21 παρ. 5, 37 παρ. 5, 38 παρ. 1, 60 παρ. 4, 
72 παρ. 10, 73 παρ. 7 και 74 παρ. 8 του ν. 1622/1986. 

17. Η διάταξη του άρθρου 48 παρ. 4 του ν. 1622/1986, δεν 
έχει εφαρμογή προκειμένου περί μετατάξεων διοικητικών υπαλ¬ 
λήλων δημοτικών επιχειρήσεων ύδρευσης-αποχέτευσης του ν. 
1069/1980, που κατέχουν οργανική θέση, εφ' όσον ζητείται με 
αίτησή τους. 

Άρθρο 2 

Όπου κατά την κείμενη νομοθεσία, για την έκδοση οποιασδή- 
ποτε διοικητικής κανονιστικής πράξης, απαιτείται η διατύπωση 
γνώμης των Τοπικών Ενώσεων Δήμων και Κοινοτήτων, η.γνω- 
μοδοτική αυτή αρμοδιότητα, περιέρχεται στο νομαρχιακό συμ¬ 
βούλιο από την εγκατάστασή του. 

Άρθρο 3 

Οι λεπτομέρειες εφαρμογής των διατάξεων των άρθρων 19 
έως και 60 του ν. 1622/1986, όπως έχει τροποποιηθεί μέχρι 
σήμερα, που τυχόν δεν αντιμετωπίζονται με τις ρυθμίσεις των άρ¬ 
θρων 1 και 2 του παρόντος, μπορούν να ρυθμιστούν με προεδρικά 
διατάγματα, που εκδίδονται με πρόταση του Υπουργού Εσωτερι¬ 
κών και του, κατά περίπτωση, αρμόδιου υπουργού. 

Άρθρο 4 

Με προεδρικό, διάταγμα, που εκδίδεται με πρόταση του 
Υπουργού Εσωτερικών, μπορεί να κωδικοποιούνται σε ενιαίο κεί¬ 
μενο νόμου οι διατάξεις του ν. 1622/1986, όπως τροποποιήθη¬ 
καν και συμπληρώθηκαν με μεταγενέστερους νόμους και με το 
νόμο αυτόν. 

Κατά την κωδικοποίηση αυτήν επιτρέπεται, χωρίς να αλλοιώ¬ 
νεται η έννοια των ισχυουσών διατάξεων, νέα διάρθρωση, όπως 
διάσπαση ή συγχώνευση άρθρων, προσθήκη νέων και νέα κατά¬ 
στρωση αυτού ή απάλειψη διατάξεων που έχουν καταργηθεί ρητά 
ή σιωπηρά, καθώς και διορθώσεις στη φραστική .διατύπωση. 

Άρθρο 5 

Προστίθεται στο άρθρο 2 του π.δ. 323/1989 παράγραφος 5 
ως εξής: 

«5. Με προεδρικό διάταγμα, που εκδίδεται με πρόταση του 
Υπουργού Εσωτερικών μέσα σε έξι (6) μήνες από την ισχύ του 


παρόντος, κοινότητες, που είχαν πληθυσμό κατά την απογραφή 
του 1981 τουλάχιστον 5.000 κατοίκους, αναγνωρίζονται σε δή¬ 
μους». 

Άρθρο 6 

Κύρωση Πράξης Υπουργικού Συμβουλίου 

Κυρώνεται και έχει ισχύ νόμου από τότε που εκδόθηκε η 
πράξη του Υπουργικού Συμβουλίου αριθ. 19/8-2-90 (ΦΕΚ 16 
τ.Α' 13-2-90), που έχει ως εξής: 

«Διάθεση υπαλλήλων του Δημοσίου και του ευρύτερου Δημό¬ 
σιου Τομέα για τη γραμματειακή υποστήριξη του έργου των Βου¬ 
λευτών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις του ν. 1558/1985 (ΦΕΚ 137/1985 τ.Α'), 

β) Τις από 27 Δεκεμβρίου 1989 επιστολές του Προέδρου της 
Βουλής προς τους Προέδρους των κομμάτων της Νέας Δημοκρα¬ 
τίας, του ΠΑΣΟΚ και του Συνασπισμού της Αριστεράς και της 
Προόδου για την ενίσχυση της γραμματειακής υποστήριξης του 
έργου των Βουλευτών, Αποφασίζει: 

1. Με απόφαση του Υπουργού Προεδρίας της Κυβέρνησης επι¬ 
τρέπεται, υπαλλήλοι του δημοσίου και Ν.Π.Δ.Δ. ή φορέων του ευ¬ 
ρύτερου Δημοσίου Τομέα που υπηρετούν ή αποσπώνται στο 
Υπουργείο Προεδρίας της Κυβέρνησης να διατίθενται σε γραφεία 
βουλευτών για την ενίσχυση της γραμματειακής υποστήριξης του 
έργου των βουλευτών. Για κάθε βουλευτή επιτρέπεται η διάθεση 
ενός μόνον υπαλλήλου, πέραν εκείνου που προβλέπεται από την 
ισχύουσα νομοθεσία. 

2. Από κάθε φορέα του Δημόσιου Τομέα (Υπουργείο, 
Ν.Π.Δ.Δ., Ν.Π.Ι.Δ.) δεν επιτρέπεται διάθεση αριθμού μεγαλύτε¬ 
ρου του δύο στα εκατό (2%), υπολογιζομένου επί του συνόλου 
των υπηρετούντων τακτικών υπαλλήλων ή με σχέση εργασίας 
ιδιωτικού δικαίου αορίστου χρόνου, που υπάγονται στην ίδια υπη¬ 
ρεσία διοικητικού ή προσωπικού. Δεν επιτρέπεται διάθεση προϊ¬ 
σταμένων διεύθυνσης ή τμήματος ή αυτοτελούς γραφείου ούτε 
υπαλλήλου που είναι ο μοναδικός που υπηρετεί στον κλάδο ή ειδι¬ 
κότητα. 

3. Η διάθεση παύει αυτοδικαίως και ο υπάλληλος επανέρχεται 
στα καθήκοντα της οργανικής του θέσης αμέσως μόλις ο βουλευ¬ 
τής, στο γραφείο του οποίου έχει διατεθεί, αποβάλλει για οποιον- 
δήποτε λόγο τη βουλευτική του ιδιότητα. ,Ο αποσπώμενος υπάλ¬ 
ληλος παραμένει μετά τη διάλυση της Βουλής και αποχωρεί στην 
περίπτωση που ο βουλευτής δεν επανεκλεγεί. Άρση της διάθεσης 
γίνεται σε κάθε περίπτωση που θα τη ζητήσει ο οικείος βουλευ¬ 
τής. 

4. Ο χρόνος της διάθεσης θεωρείται ως χρόνος πραγματικής 
υπηρεσίας για κάθε συνέπεια. 

5. Οι υπάλληλοι που διατίθενται για τη γραμματειακή εξυπη¬ 
ρέτηση των βουλευτών καμία σχέση υπηρεσιακή ή άλλη έχουν με 
την Βουλή και εξακολουθούν να μισθοδοτούνται και να εξελίσσο¬ 
νται υπηρεσιακώς βάσει του υπηρεσιακού καθεστώτος των υπη¬ 
ρεσιών στις οποίες ανήκουν οργανικώς χωρίς καμία επιβάρυνση 
της Βουλής. 

6. Η ισχύς της πράξης αυτής αρχίζει από τη δημοσίευσή της 
στην Εφημερίδα της Κυβερνήσεως. 

7. Η πράξη αυτή να δημοσιευθεί στην Εφημερίδα της Κυβερ¬ 
νήσεως και να κυρωθεί με νόμο με τη φροντίδα του Υπουργού 
Προεδρίας της Κυβέρνησης. 

Ο ΠΡΟΕΔΡΟΣ 

ΞΕΝΟΦΩΝ ΖΟΛΩΤΑΣ 
ΤΑ ΜΕΛΗ 

Νικόλαος Θέμελης, Τζαννής Τζαννετάκης, Θεόδωρος Κατριβά- 
νος, Γεώργιος Γεννηματάς, Γεώργιος Σουφλιάς, Σταύρος Δή- 
μας, Απόστολος Κακλαμάνης, Κων/νος Σταμάτης, Κων/νος 
Σημίτης, Σωτήριος Κούβελας, Δημήτριος Μάνικάς, Ιωάννης Δε- 

ληγιάννης, Αντώνιος Φούσσας. Κων/νος Λιάσκας, Αναστάσιος 
Πεπονής, Ιωάννης Βαρβιτσιώτης. Απ.-ΑΘ. Τσοχατζόπουλος, 
Νικόλαος Παππάς* Προκοπής ΓΙαυλόπουλος. Ιωάννης Ποττά- 
κης; Ιωάννης Δραγασάκης, Βασίλειος Κοντογιαννόπουλος, Γρη- 
γόριος Γιάνναρος, Ιωάννης Κεφαλογιάννης». 

Άρθρο 7 

Στο τέλος του άρθρου 7 του ν. 161/1975 «Περί συστάσεως, 
οργανώσεως και λειτουργίας των υπηρεσιών της Προεδρίας της 
Δημοκρατίας», όπο^ς συμπληρώθηκε με το άρθρο 16 του ν. 
1476/1984 και ισχύει ήδη, προστίθεται η ακόλουθη παράγρα¬ 
φος υπ’αριθ. 6: 

«6. Επίσης οι αποχωρούντες Πρόεδροι της Δημοκρατίας δι¬ 
καιούνται να ζητήσουν, όπως η θέση ενός εκ των οπωσδήποτε 
διάτιθεμένων, κατά τα ανωτέρω ή δυνάμει οιασδήποτε άλλης 
διατάξεως ή αποφάσεως, προς εξυπηρέτηση των προσώπων 
οιασδήποτε κατηγορίας συμπληρωθεί με πρόσωπο άλλης κατη¬ 
γορίας εκ των προβλεπομένων πάντοτε προς εξυπηρέτησή των». 

Άρθρο 8 

Κυρώνονται και έχουν ισχύ νόμου από τότε που ίσχυσαν οι υπουρ¬ 
γικές αποφάσεις: ΔΙΔΑΔ/Φ.12/2/8411 (ΦΕΚ 243/Β/ 
7-4-89), ΔΙΔΑΔ/Φ. 12/1/8410 (ΦΕΚ 243/Β/ 7-4-89), 
ΔΙΕΚ/Η.12-Κ-1/8/4958/ 27-5-88 (ΦΕΚ 329/Β/ 

27-5-88) και ΔΙΔΑΔ/Φ. 12/7/16566 (ΦΕΚ 533/ 30-6-89 
Τ.Ε.), οι οποίες έχουν ως εξής: 

α) Αριθ. ΔΙΔΑΔ/Φ. 12/1/8410 Αντικατάσταση της παρ. 4 
περ. ζ του άρθρου 14 του ν. 1388/1983. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΩΝ 

■ Έχοντας υπόψη: 

1. Τις διατάξεις των άρθρων 14 και 22, Ν. 1388/83 (ΦΕΚ 
113/Α) «Ίδρυση Εθνικού Κέντρου Δημόσιας Διοίκησης». 

2. Τις διατάξεις του άρθρου 13, Ν. 1835/89 (ΦΕΚ 76 Α') 
«Σύσταση Υπουργείου Τουρισμού και ρύθμιση θεμάτων δημόσιας 
διοίκησης». 

3. Την από 3.3.89 απόφαση του Διοικητικού Συμβουλίου του 
Εθνικού Κέντρου Δημόσιας Διοίκησης και 

4. Την επείγουσα ανάγκη ρύθμισης α)θεμάτων του τμήματος 
Τοπικής Αυτοδιοίκησης και Περιφερειακής Ανάπτυξης της Εθνι¬ 
κής Σχολής Δημόσιας Διοίκησης και β) της υπηρεσιακής κατά¬ 
στασης των αποφοίτων του τμήματος αυτού, αποφασίζουμε: 

1. Η παράγραφος 4 περ. ζ του άρθρου 14, Ν. 1388/83. 
«Ίδρυση Εθνικού Κέντρου Δημόσιας Διοίκησης» (ΦΕΚ 113 Α') 
αντικαθίσταται ως εξής: 

«Το Τμήμα Τοπικής Αυτοδιοίκησης και Περιφερειακής Ανά¬ 
πτυξης για τη δημιουργία στελεχών περιφερειακής ανάπτυξης 
και τοπικής αυτοδιοίκησης, τα οποία διορίζονται σε υπηρεσίες του 
Υπουργείου Εσωτερικών, των Νομαρχιακών Αυτοδιοικήσεων 
των Δήμων και των αναπτυξιακών συνδέσμων». 

2. Η παράγραφος 7 του άρθρου 22, Ν. 1388/83 αντικαθί¬ 
σταται ως εξής: 

«α. Η κατανομή και ο διορισμός των αποφοίτων του τμήματος 
Τοπικής Αυτοδιοίκησης και Περιφερειακής Ανάπτυξης στις υπη¬ 
ρεσίες του Υπουργείου Εσωτερικών διενεργείται με κοινή από¬ 
φαση των-Υπουργών Προεδρίας της Κυβέρνησης και Εσωτερι¬ 
κών. Με την ίδια απόφαση συνιστώνται οι θέσεις που καταλαμβά¬ 
νουν οι απόφοιτοι. 

β. Με απόφαση του Υπουργού Εσωτερικών, οι υπαλλήλοι του 
προηγουμένου εδαφίου μπορούν να αποσπώνται στις Νομαρχια¬ 
κές Αυτοδιοικήσεις για ένα, τουλάχιστον, έτος και οπωσδήποτε 
μέχρι την κατάρτιση από τα Νομαρχιακά Συμβούλια των Οργα¬ 
νισμών της παραγρ. 6 του άρθρου 56 του Ν. 1622/86 (ΦΕΚ 92 
Α). Μετά το πέρας του χρόνου της απόσπασης, οι ανωτέρω μπο¬ 
ρούν να μεταταγούν στις Νομαρχιακές Αυτοδιοικήσεις, σε θέσεις 
προϊσταμένων οργανικών μονάδων. 

γ. Με προεδρικό διάταγμα, που εκδίδεται με πρόταση του 


Υπουργού Εσωτερικών, καθορίζεται η διαδικασία επιλογής, κα¬ 
τανομής και διορισμού των αποφοίτων στους Δήμους και στους 
αναπτυξιακούς συνδέσμους». . 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με νόμο. 

Αθήνα, 7 Απριλίου 1989 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

Α.ΠΕΠΟΝΗΣ Α. ΤΣΟΧΑΤΖΟΠΟΥΛΟΣ 

β) ΔΙΔΑΔ/Φ.12/2/8411 Ρύθμιση θεμάτων υπηρεσιακής κατά¬ 
στασης αποφοίτων Εθνικής Σχολής Δημόσιας Διοίκησης που διο¬ 
ρίζονται στο Διπλωματικό Κλάδο. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΩΝ 

Έχοντας υπόψη: 

Τις κείμενες διατάξεις (νόμοι 1388/1983 και 962/1979), 
από τις οποίες συνάγεται ότι ο χρόνος φοίτησης των υποψηφίων 
διπλωματικών υπαλλήλων θεωρείται ως χρόνος πραγματικής 
υπηρεσίας, αποφασίζουμε: 

1. Όσοι αποφοιτούν επιτυχώς από το Τμήμα Διπλωματικής 
Κατεύθυνσης της Εθνικής Σχολής Δημόσιας Διοίκησης (ΕΣΔΔ) 
διορίζονται ως μόνιμοι υπάλληλοι του Διπλωματικού Κλάδου, 
του χρόνου φοίτησης στην ΕΣΔΔ λογιζομένου ως χρόνου πραγ¬ 
ματικής υπηρεσίας για κάθε συνέπεια. Η προαγωγή στον επό¬ 
μενο βαθμό του Γραμματέα Πρεσβείας Γ’ Τάξης συντελείται 
μέσα σε προθεσμία ενός μηνός από το διορισμό τους. 

2. Οι διατάξεις της παρ. 1 εφαρμόζονται αναδρομικώς από 
του διορισμού τους και στους αποφοίτους της ΕΣΔΔ που έχουν 
ήδη διορισθεί στο Διπλωματικό Κλάδο. Ο πέρα των είκοσι τεσσά¬ 
ρων (24) μηνών χρόνος φοίτησης στην ΕΣΔΔ λογίζεται ως χρό¬ 
νος πραγματικής υπηρεσίας στο βαθμό του Γραμματέα Πρε¬ 
σβείας Γ' Τάξης για την προαγωγή τους στον επόμενο βαθμό. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με νόμο. 

Αθήνα, 7 Απριλίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

Α. ΠΕΠΟΝΗΣ Κ. ΠΑΠΟΥΛΙΑΣ 

γ) Αριθ. ΔΙΕΚ/Η.12-Κ-1/8/4958 Έγκριση χορήγησης 
άδειας με αποδοχές στους αποφοίτους της Εθνικής Σχολής Δη¬ 
μόσιας Διοίκησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη τις διατάξεις του ν. 1388/1983 «Ίδρυση 
Εθνικού Κέντρου Δημόσιας Διοίκησης» και ειδικότερα το άρθρο 
20 παρ. 1 και 4 αποφασίζουμε: . . 

1. Πέραν της κανονικής άδειας που χορηγείται στους φοιτώ- 
ντες στην ΕΣΔΔ, δίδεται από την ΕΣΔΔ στους αποφοίτους της 
ένας μήνας άδεια μετ’ αποδοχών, που αρχίζει την επομένη από 
την ημερομηνία της αποφοίτησής τους. 

2. Για τους έχοντες την ιδιότητοί του δημοσίου υπαλλήλου, ο 
■χρόνος της άδειας αυτής λογίζεται παράταση της απόσπασής 
τους στην ΕΣΔΔ. - 

3. Μετά το πέρας της άδειας όι απόφοιτοι οφείλουν να παρου¬ 
σιάζονται στην Υπηρεσία που διορίζονται. 

4. Κατά τη διάρκεια της άδειας αυτής οι απόφοιτοι οφείλουν 
να επικοινωνούν, σε τακτά χρονικά διαστήματα, με τη Σχολή. 

5. Η άδεια είναι δυνατό να ανακαλείται, για το-σύνολο ή μέρος 
των αποφοίτων, εφόσον οι ανάγκες της Υπηρεσίας^στην οποία 
διορίζονται το επιβάλλουν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με Νόμο. 

Αθήνα, 26 Μαΐου 1988 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

δ) Αριθ. ΔΙΔΑΔ/Φ. 12/7/16566 Ρύθμιση θεμάτων υπηρεσια¬ 
κής κατάστασης αποφοίτων Ε.Σ.Δ.Δ., που διορίζονται σε θέσεις 
διοικητικών υπαλλήλων. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 22 του Ν. 1386/83 (ΦΕΚ 113/ 
Α'/1983) «Ίδρυση Εθνικού Κέντρου Δημόσιας Διοίκησης» και 

2. Την αριθμ. ΔΙΚΠΡ/Φ.24/6139/20-6-88 κοινή υπουρ¬ 
γική απόφαση που κυρώθηκε με το άρθρο 16 του Ν. 1810/88 
(ΦΕΚ 223/Α'/1988) αποφασίζουμε: 

Στους αποφοίτους των τριών (3) πρώτων εκπαιδευτικών σει¬ 
ρών που κατά την εισαγωγή τους στην Ε.Σ.Δ.Δ. είχαν τη δημο¬ 
σιοϋπαλληλική ιδιότητα, παρέχεται δικαίωμα επιστροφής στην 
οργανική θέση που κατείχαν κατά τη διάρκεια της φοίτησής τους 
στην Ε.Σ.Δ.Δ. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με νόμο. 

Αθήνα, 29 Ιουνίου 1989 

Ο ΥΠΟΥΡΓΟΣ 

ΑΝΑΣΤΑΣΙΟΣ I. ΠΕΠΟΝΗΣ 

Άρθρο 9 

1. Επιτρέπεται η παραχώρηση δημόσιων δασών και δασικών 
εκτάσεων των κατηγοριών γ έως και ε της παραγράφου 1 του άρ¬ 
θρου 4 του ν. 998/1979 για την εγκατάσταση και λειτουργία 
κατασκηνώσειυν και παιδικών εξοχών σε οργανισμούς τοπικής 
αυτοδιοίκησης (Ο.Τ. Α.). Η παραχώρηση και η σχετική άδεια λει¬ 
τουργίας χορηγείται με κοινή απόφαση των Υπουργών Γεωργίας 
και Υγείας, Πρόνοιας και Κοινωνικών Ασφαλίσεων, η οποία δη¬ 
μοσιεύεται στην Εφημερίδα της Κυβερνήσεως. 

2. Επιτρέπεται η εγκατάσταση και λειτουργία κατασκηνώ¬ 
σεων και παιδικών εξοχών σε δάση και δασικές εκτάσεις των κα¬ 
τηγοριών γ έ<υς ε της παραγράφου 1 του άρθρου 4 του ν. 998/ 
1979 που ανήκουν σε οργανισμούς τοπικής αυτοδιοίκησης, με 
κοινή απόφαση των Υπουργών Γεωργίας και Υγείας, Πρόνοιας 
και Κοινωνικών Ασφαλίσεων μετά από απόφαση του αρμόδιου 
δημοτικού ή κοινοτικού συμβουλίου. 

3. Επιτρέπεται η εγκατάσταση και λειτουργία κατασκηνώ¬ 
σεων και παιδικών εξοχών σε ιδιωτικά δάση και δασικές εκτάσεις 
των κατηγοριών γ έως ε της παραγράφου 1 του άρθρου 4 του ν. 
998/1979 σε οργανισμούς τοπικής αυτοδιοίκησης, με κοινή 
απόφαση των Υπουργών Γεωργίας και Υγείας, Πρόνοιας και 
Κοινωνικών Ασφαλίσεων, η οποία εκδίδεται μετά από αίτηση του 
ενδιαφερόμενον οργανισμού τοπικής αυτοδιοίκησης συνοδευό- 
μενη από έγγραφη συναίνεση του ιδιοκτήτη της έκτασης. 

4. Η έκταση που θα καταλαμβάνουν τα μόνιμα κτίσματα και 
οι αναγκαίες εγκαταστάσεις των κατασκηνώσεων και παιδικών 
εξοχών των ανωτέρω παραγράφων δεν θα υπερβαίνει το δεκαπέ¬ 
ντε τοις εκατό (15%) της συνολικής έκτασης. 

5. Η κοινή υπουργική απόφαση παραχώρησης ή άδεια εγκα-. 
τάστασης και λειτουργίας κατασκηνώσεων και παιδικών εξοχών 
θα συνοδεύεται από έκθεση της αρμόδιας υπηρεσίας προστασίας 
περιβάλλοντος του Υπουργείου Γεωργίας για τις πιθανές επι¬ 
πτώσεις στο περιβάλλον από την παραχώρηση ή άδεια εγκατά¬ 
στασης και λειτουργίας. Στην έκθεση θα αναφέρονται τα μέτρα 
που θα πρέπει να ληφθούν για την προστασία του περιβάλλοντος 
και του δάσους. Η μη συμμόρφωση και η μη εφαρμογή των μέ¬ 
τρων συνιστούν λόγο υποχρεωτικής ανάκλησης της παραχώρη¬ 
σης και της,άοειας εγκατάστασης και λειτουργίας. 

6. Κατασκηνώσεις και παιδικές εξοχές, που ιδρύθηκαν και λει¬ 


τούργησαν προ της ισχύος του ν. 1734/1987 σε δημόσια, ιδιω¬ 
τικά ή δημοτικά δάση και δασικές εκτάσεις, χωρίς να εξασφαλι¬ 
στεί προηγουμένως σχετική έγκριση επέμβασης στα πλαίσια της 
δασικής νομοθεσίας και έκτοτε λειτουργούν, συνεχίζουν την λει¬ 
τουργία τους, εφ' όσον θα τους χορηγείται κατ’ έτος άδεια λει¬ 
τουργίας από το Υπουργείο Υγείας, Πρόνοιας και Κοινωνικών 
Ασφαλίσεων. 

Τα δικαιώματα του Δημοσίου επί των παραχωρούμενων δα¬ 
σών και δασικών εκτάσεων και μη αναγνωρισμένων ως ιδιωτι¬ 
κών δεν θίγονται. Σε περίπτωση που ο φορέας οργάνωσης και 
εκμετάλλευσης των κατασκηνώσεων και παιδικών εξοχών είναι 
ιδιώτης ή νομικό πρόσωπο ιδιωτικού δικαίου; υποχρεούται να φι¬ 
λοξενεί αδαπάνως παιδιά απόρων ή πολύτεκνων οικογενειών, 
που θα υποδεικνύει με απόφασή του ο Υπουργός Υγείας, Πρό¬ 
νοιας και Κοινωνικών Ασφαλίσεων και σε ποσοστό που να μην 
υπερβαίνει το 5% της δυναμικότητάς του. 

7. Η παραχώρηση ή η άδεια εγκατάστασης και λειτουργίας 
εντός δασών και δασικών εκτάσεων κατασκηνώσεων και παιδι¬ 
κών εξοχών δεν συνεπάγεται μεταβολή του δασικού χαρακτήρα 
της έκτασης. 

8. Από την έναρξη ισχύος των διατάξεων του παρόντος άρθρου 
καταργείται κάθε άλλη γενική ή ειδική διάταξη που ρυθμίζει το 
ίδιο θέμα. 

Άρθρο 10 

Στο άρθρο 274 του π.δ. 323/1989 (ΦΕΚ Α' 146) προστίθεται 
παράγραφος 9 ως εξής: 

« 9 . Οργανισμοί τοπικής αυτοδιοίκησης μπορούν να αναθέτουν 
μελέτες σε επιχειρήσεις Ο.Τ.Α., που έχουν συστήσει ή στις οποίες 
συμμετέχουν, κατά τις διατάξεις της παρ. 4 του παρόντος άρ¬ 
θρου». 

Άρθρο 11 

Οι κληρικοί της Εκκλησίας της ^Ελλάδος δικαιούνται κατά τις 
βουλευτικές εκλογές να ασκήσουν το εκλογικό τους δικαίωμα 
στον τόπο που βρίσκονται κατά την ανωτέρω ημερομηνία, ασκού- 
ντες τα ιερατικά τους καθήκοντα, με βάση το εκλογικό τους βι¬ 
βλιάριο και με ανάλογη εφαρμογή των διατάξεων του άρθρου 62 
της νομοθεσίας για την εκλογή βουλευτών (π.δ. 265/1989). 

Άρθρο 12 

Επαναφορά παραιτηθέντων δημόσιων υπαλλήλων 
και υπαλλήλων Ο.Τ.Α. 

1. Δημόσιοι υπάλληλοι και εκπαιδευτικοί λειτουργοί καθώς 
και υπάλληλοι Ο.Τ.Α., που έθεσαν υποψηφιότητα για το αξίωμα 
δημάρχου ή προέδρου κοινότητας στις δημοτικές και κοινοτικές 
εκλογές της 17ης Οκτωβρίου 1982 ή της 12ης Οκτωβρίου 
1986 και εκλέχτηκαν σε ένα από τα ανωτέρω αξιώματα, επανέρ¬ 
χονται στην υπηρεσία, από την οποία λόγω υποβολής υποψηφιό¬ 
τητας παραιτήθηκαν, ύστερα από σχετική αίτησή τους, που υπο¬ 
βάλλεται μέχρι 31.1.91. Προϋπόθεση επαναφοράς εκείνων που 
εκλέχτηκαν την 17η Οκτωβρίου 1982 αποτελεί η επανεκλογή 
τους στο ίδιο αξίωμα και κατά τις εκλογές της 12ης Οκτωβρίου 
1986. 

Όσοι επανέλθουν καταλαμβάνουν τις κατά την ημέρα της επα¬ 
ναφοράς τους στον οικείο κλάδο και υπηρεσία κενές θέσεις. Αν δεν 
υπάρχουν κενές θέσεις, καταλαμβάνουν αντίστοιχες προσωρινές 
οργανικές θέσεις που συνιστώνται με την πράξη επαναφοράς τους 
και οι οποίες καταργούνται μετά την αποχώρησή τους από την 
υπηρεσία για οποιονδήποτε λόγο. 

2. Δήμαρχοι και πρόεδροι κοινοτήτων, που εκλέχτηκαν στα 

αξιώματα αυτά κατά τις δημοτικές και κοινοτικές εκλογές της 
12ης Οκτωβρίου 1986 και δεν αποδέχτηκαν τον κατά τη διάρ¬ 
κεια της θητείας τους διορισμό τους σε θέσεις οργανικές δημό¬ 
σιων υπαλλήλων και εκπαιδευτικών λειτουργών, μπορούν μετά 
από αίτησή τους, που υποβάλλεται μέχρι 31.1.1991, να διορι¬ 
στούν σε υφιστάμενη κενή θέση του φορέα στον οποίο είχε γίνει ο 
διορισμός τους. 

Αν δεν υπάρχει κενή οργανική θέση, ο διορισμός τους γίνεται 
σε συνιστώμενη με το νόμο αυτόν προσωρινή προσωπική θέση, η 
οποία καταργείται μετά την αποχώρηση, για οποιονδήποτε λόγο, 
από την υπηρεσία του κατόχου αυτής. 

Άρθρο 13 

Η ισχύς αυτού του νόμου αρχίζει από τη δημοσίευσή του στην 
Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυ- 
βερνησεως και την εκτέλεσή του ως νόμου του Κράτους. 

Αθήνα, 16 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΙΜ. ΘΕΜΕΛΗΣ θ. ΚΑΤΡΙΒΑΝΟΣ 

ΟΙΚΟΝΟΜΙΚΟΝ ΓΕΩΡΓΙΑΣ 

Γ. ΑΓΑΠΗΤΟΣ ΙΩ. ΛΙΑΠΗΣ 

ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ ΔΙΚΑΙΟΣΥΝΗΣ 

Γ. ΜΕΡΙΚΑΣ Κ. ΣΤΑΜΑΤΗΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 19 Μαρτίου 1990 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΚΩΝ. ΣΤΑΜΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤΟΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8 . 00 ' έως 13 . 30 ' 


ΧΡΗΣΙΜΕΣ ΠΛΗΡΟΦΟΡΙΕΣ 


Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ. τηλ.: 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχο ς τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β 

» 

12.500 

Υ) 

» 

» 

» 

Γ' 

» 

5.000 

δ) 

» 

>1 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. &Ε.Π.Ε. 

• » 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











